નારાયણ સાંઇ સામે જુદા જુદા પડતર કેસોમાં લાંચ આપી કેસ લુલો કરવા રૂ. 8.10 કરોડ પહોંચાડવાનો પર્દાફાશ સુરત પોલીસે કર્યો હતો. આટલી મોટી રકમ હોવાથી તપાસમાં ઇડીએ ઝંપલાવ્યું હતું. ઇડીની પ્રાથમિક તપાસ બાદ આ મામલે સુરત પોલીસના પીએસઆઇ સહિત 12 સામે ઇડીએ સ્પે. પીએલએમએ કોર્ટમાં ઇડીએ ફરિયાદ દાખલ કરી છે. જેમાં ફરિયાદીના વેરીફિકેશન બાદ કોર્ટે નારાયણ સાંઇ સહિતના આરોપીઓ સામે જામીનપાત્ર વોરંટ ઇસ્યૂ કર્યું છે. જેથી તપાસ માટે આગામી દિવસોમાં નારાયણ સાંઇને અમદાવાદ લવાય તેવી શક્યતા છે.